BJC วิ่งแรง 4% โบรกฯ ชี้ปี 65-66 กำไรแกร่ง วางเป้า 40 บ.
BJC วิ่งแรง 4% ราคาแตะ 30.75 บ. ด้วยมูลค่าซื้อขาย 431.41 ลบ. โบรกฯ มองยอดขายเริ่มดีขึ้น หลังคลายล็อคดาวน์-เปิดประเทศ ชี้ปี 65-66 กำไรฟื้นตัวแกร่ง ประเมินราคาเป้าพื้นฐาน 40 บาท
BJC วิ่งแรง 4% ราคาแตะ 30.75 บ. โบรกฯ ชี้ปี 65-66 กำไรฟื้นตัวแกร่ง ประเมินราคาเป้าพื้นฐาน 40 บาท
28 ธ.ค. 2564

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15:39 น. อยู่ที่ 30.75 บาท บวก 1.25 บาท หรือ 4.24% สูงสุดที่ 30.75 บาท ต่ำสุดที่ 29.50 บาท ด้วยมูล่คาซื้อขาย 431.41 ล้านบาท

โดยก่อนหน้านี้บล.ทิสโก้ ระบุในบทวิเคราะห์ (22 พ.ย.) ว่า ผู้บริหารให้มุมมองสอดคล้องกับที่บล.ทิสโก้ คาดไว้ว่ายอดขายเริ่มดีขึ้นจากการคลายล็อกดาวน์และศก.เริ่มฟื้นตัว, ขณะที่รายได้ค่าเช่านับตั้งแต่ต้นปีดีขึ้นอย่างมีนัยสำคัญ แต่ภาพรวมจะค่อย ๆ ฟื้นตัว เพราะยังต้องพึ่งพาการกลับมาของนทท.ต่างชาติอย่างจริงจังในช่วงครึ่งหลังของปี 2565 คาดกำไรปี 2565-2566 จะเติบโตดี 46% และ 18% ตามลำดับ ประเมินราคาเป้าพื้นฐาน 40 บาท